motheres
పికెసి గ్రూప్‌ కొనుగోలు చేసిన మదర్‌సన్‌ సుమి
ముంబై, జనవరి 20: మదర్‌సన్‌సుమి సిస్టమ్స్‌ షేర్లు ఒక్కసారిగా పెరిగాయి. ఫిన్‌ల్యాండ్‌కు చెందిన ట్రక్‌వైర్‌ మేకర్‌ పికెసి గ్రూప్‌ను 609 మిలియన్‌ డాలర్లకు కొనుగోలు చేసేందుకు నిర్ణయించడంతో కంపెనీ షేర్లు ఒక్కసారిగా పెరి గాయి. ఈ కొనుగోలుతో మదర్‌సన్‌ ఉత్పత్తుల కేటగిరీ మరింత విస్తరిస్తుందని అంచనా. పికెసి వాటాదారులు ప్రనతివాటాకు 23.55 యూరోలు ఆఫర్‌చేసారు. మొత్తం ఈ డీల్‌ విలువ యూరోల్లో చూస్తే 571 మిలియన్‌ యూరో లుగా ఉంటుందని అంచనా. ఓపెన్‌ టెండర్‌ ఆఫర్‌లో కొనుగోలు చేసినట్లు మదర్‌సన్‌సుమి వెల్లడించిం ది. భారతీయ ఆటో విడిభాగాల తయారీ ఇంజినీరింగ్‌ కంపెనీ ఈ లావాదేవీ మత్తం మార్చినాటికి పూర్తికావచ్చని ప్రకటించింది. మదర్‌సన్‌సుమి షేర్లు 337.55 రూపాయలకు పెరిగాయి. 3.65శాతం వృద్ధిని సాధించింది. ఎన్‌ఎస్‌ఇలో 338.5రూపాయలుగా ట్రేడింగ్‌జరిగింది. ఉత్తర అమెరికా, యూరోప్‌ మార్కెట్లలో పికెసి మార్కెట్‌ పటిష్టంగా ఉంది వాణిజ్యవాహనాలకు వైరింగ్‌ ఎక్కువ చేస్తుంది. బ్రెజిల్‌, చైనామార్కెట్లలో కూడా మంచి వాటాతో ఉంది. పికెసి మొత్తంగా 22వేల మంది ఉద్యోగులు పని చేస్తు న్నారు. 2016 ఆర్థిక సంవత్సరంలో 846 మిలియన్‌ యూరోల రాబడులు తెచ్చింది. ఇక మదర్‌సన్‌ సుమిపరంగాచూస్తే ప్రత్యేకతరహా ఆటోవిడిభాగాలను వాస్తవ యంత్రసామగ్రి ఉత్పత్తిదారులకు (ఒఇఎం) లకు అందిస్తున్నది. ఈడీల్‌కోసం మోతీలాల్‌ ఓస్వాల్‌ ఇన్వెస్ట్‌మెంట్‌ అడ్వయిజర్స్‌ నోరెడా కార్పొరేట్‌ ఇన్వెస్ట్‌మెంట్‌ బ్యాంకింగ్‌ సంస్థలను ఆర్థికసలహాదారులుగాను, వైట్‌ అండ్‌కేస్‌ న్యాయసలహాదారులుగా నియమించింది. ఈ కొనుగోలు కంపెనీ 2020 వృద్ధిబాటలో భాగంగా జరిగిందని సంస్థలు చెపుతున్నాయి.